OpenLLM-France/wikimedia huggingface dataset:
# Menara Telekom

Menara Telekom Malaysiako Kuala Lumpur hirian dagoen bulego etxeorratza da. Eraikinean Telekom Malaysia enpresaren egoitza nagusia dago.
Egiturak 310 metro eta 55 solairu dauzka eta 1998tik 2001era bitartean eraiki zen.
Hijjas Kasturi Associates arkitekto taldeak diseinatu zuen.

## Enpresak

* Arkitektoa: Hijjas Kasturi Associates
* Eraikuntza enpresa: PECD Berhad

## Kanpo estekak

* (Ingelesez) Eraikinari buruzko informazioa CTBUHren webgunean.
* Datuak: Q118214
* Multimedia: Telekom Tower / Q118214
# Menard (Texas)

Menard Texasko hiri bat da. Menard konderrian kokatua dago. 2010ean 1.471 biztanle zituen, 5,34 kilometro koadrotan banatuta.

## Ikus, gainera

* Menard konderria

## Kanpo estekak

* Datuak: Q975522
* Multimedia: Menard, Texas / Q975522
# Menard konderria

Menard konderria honako konderrietako baten izena izan daiteke:
* Menard konderria (Illinois)
* Menard konderria (Texas)
# Menands (New York)

Menands New York estatuko herri bat da. Albany konderrian kokatua dago. 2010ean 3.990 biztanle zituen, 7,92 kilometro koadrotan banatuta.

## Ikus, gainera

* Albany konderria

## Kanpo estekak

* Datuak: Q3476489
* Multimedia: Menands, New York / Q3476489
# Menamayor

Menamayor Mena Haraneko herria da, Burgosko probintzian. Espainiako Estatistika Institutuaren arabera, 2013an 50 biztanle zituen.
Floridablancaren erroldaren garaian, Asturias de Laredo eskualdearen barnean zegoen.

## Kanpo estekak

* Datuak: Q16794882
* Multimedia: Menamayor / Q16794882
# Menara lorategiak

Menara lorategiak (arabieraz: حدائق المنارة‎) Marrakexen (Maroko) mendebaldean dauden lorategi historikoak dira. Atlasaren sarreran daude. Abd al-Mumin kalifa almohadeak eraiki zituen 1130 urte inguruan. 1985tik Unescok Gizateriaren Ondarea bezala izendatu zituen.

## Deskribapena

Menara izena pabiloiko teilatu gainean dagoen piramide berdetik (menzeh edo itsasargia) dator. Pabiloi hau Sadien leinuak XVI. mendean eraiki zuen; 1869an Abd ar-Rahman ibn Hicham sultanak berritu zuen; sultanak udan bertan hartzen zuen babesa.
Bai pabiloia eta baita ditxoa ere baratzez eta olibondoez inguratuta daude. Ditxoak ura 30 kilometrotan dauden mendietatik biltzen du sistema hidrauliko konplexu eta sofistikatu bati esker. Sistema hori qanat izeneko lurpeko kanalizazioen bidez antolatzen da.

## Kanpo estekak

* (Gaztelaniaz):Informazio turistikoa.
* Datuak: Q1920259
* Multimedia: Menara Garden / Q1920259
# Millennium Tower

Millennium Tower, Arabiar Emirerri Batuetako Dubai hiriko etxebizitza etxe orratz bat da. 285 metro eta 60 solairu dauzka eta 2006an amaitu zuten.
Sheikh Zayed kalean dago kokatua eta etxe orratzaren atzean, hamar solairuko aparkalekua dago.

## Ikus, gainera

* Sheikh Zayed kalea
* Dubaiko etxe orratzik garaienen zerrenda

## Kanpo estekak

* (Ingelesez) Eraikinaren fitxa skyscraperpage.com webgunean.
* Datuak: Q623517
* Multimedia: Millennium Tower (Wrocław) / Q623517
# Millennium Dome

Millennium Dome edota The Dome (euskaraz Milurtekoaren Domoa edota Domoa) Ingalaterrako Londres hiribuaren hego-ekialdean kokatutako Greenwich penintsulan dagoen kupula edo domo itxurako eraikin bat da, Tamesis ibaiaren alboan. Berez hasiera batean Millennium Experience ("Milurtekoaren Esperientzia) izena jaso zuen, bertan 3. milurtekoaren hasierako mundu osoko ikuskizun handiena ospatu baitzen.
Eraikina Richard Rogers arkitektoak diseinatu eta Sir Robert McAlpine eraikuntza konpainiak eraiki zuen, aldiz egitura Buro Happold ingeniaritza konpainiak eraiki zuen. Estalkia beira-zuntzez egina da. 2000ko urtarrilaren 1a eta abenduaren 31a bitartean eraikina jendeari ireki eta ikuskizuna martxan egon zen, bere garaian proiektua eta ikuskizun berak eztabaida politiko bizia piztu zutelarik. Gaur egun eraikin honetan The O₂ delakoa kokatzen da.

## Ikuspegia

* Aireko ikuspegia.
* Gauez 2000ko irailean.
* Saskibaloi partidua barnealdean.
* Ikuskizuna barnealdean.

## Kanpo estekak

* The O₂ eraikinaren webgunea (Ingelesez)
* Millennium Dome eraikina Structurae.de webgunean ikusgai (Ingelesez)
* Datuak: Q29014
* Multimedia: Millennium Dome / Q29014
# Millennium Tower (Viena)

Millennium Tower, Austriako hiriburuan 1997 eta 1999 urteen artean eraiki zen bulego etxe orratza. 50 solairu eta 202 metro gauzka egituraren goikaldeko antenak kontuan hartuta.
Gustav Peichl, Boris Podrecca eta Rudolf Weber arkitektoek diseinatu zuten eta gaur egun Austriako eraikinik garaiena da.

## Kanpo estekak

* Egitasmoaren webgunea.
* (Gaztelaniaz) Dorreari buruzko informazioa.
* Datuak: Q80495
* Multimedia: Millennium Tower (Vienna) / Q80495
# Millennium Trilogia

Millennium trilogia Stieg Larssonek suedieraz idatziriko hiru eleberriz osatutako bilduma da, idazlea hil eta gero argitara eraman zena.
Bertako protagonistak Lisbeth Salander oroimen bikaineko neska adimentsu baina antisoziala eta Mikael Blomkvist Millennium hilabetekariaren jabekide eta kazetaria dira. Liburu hauetan emakumeen aurkako indarkeria, arrazakeria eta ustelkeria bezalako gai gogorrak jorratzen dira. Eleberri hauetako bakoitzean oinarrituta film bana ere egin da.

## Eleberriak

Bilduma honetako eleberriak ondokoak dira:
* Män som hatar kvinnor (Emakumeak gorrotatzen zituzten gizonak), 2005ean argitaratua.
* Flickan som lekte med elden (Suarekin jolasten zuen neskatoa), 2006an argitaratua.
* Luftslottet som sprängdes (Amildu zen aireko gaztelua), 2007an argitaratua.
2009rako mundu guztian 21 milioi ale saldu ziren.

## Filmak

Yellow Bird zinema ekoizpeneko konpainia suediarrak 2009an aurkeztu ziren Millennium Trilogiaren eleberrien bertsioak ekoiztu ditu.
* Män som hatar kvinnor (filma) (Emakumeak gorrotatzen zituzten gizonak). Niels Arden Oplevek zuzendua eta Michael Nyqvist eta Noomi Rapacek protagonizatua.
* Flickan som lekte med elde (filma) (Suarekin jolasten zuen neskatoa). Daniel Alfredsonek zuzendua eta berriro Michael Nyqvist eta Noomi Rapace dituena protagonista moduan.
* Luftslottet som sprängdes (filma) (Amildu zen aireko gaztelua). Hau ere Daniel Alfredsonek zuzendua eta Michael Nyqvist eta Noomi Rapacek protagonizatua.

## Kanpo estekak

* Datuak: Q847022
# Millendreath

Millendreath, Ingalaterrako Kornualles konderriko herrixka bat da, Looe parrokian.

## Kanpo estekak

* Datuak: Q15058901
# Millenia Tower

Millenia Tower Singapurreko etxe orratz bat da, 218 m-ko altuera eta 41 solairu dituena Marina Centre-n. Eraikina Millenia Singapurren dago, eta proiektuaren erdigunea da, Singapurreko Nazioarteko Aireportutik 20 minutu baino gutxiagora. Eraikina National Day Parade-n sartu zen, orduan MediaCorp-eko Evelyn Tan artistak abestia kantatu zuenean.

## Arkitektura

* Bulego guztiek Singapurreko ikuspegi panoramikoak dituzte.
* Azalera karratua argiztaturiko lau zilindroren gainean oinarritzen da, eta, aldi berean, kristalezko atondo ikusgarria osatzen dute.
* Dorrea proiektu osoaren punturik altuena den piramide handi batekin koroatzen da.

## Erreferentziak

* Millenia Tower. Emporis.
* Millenia Tower. SkyscraperPage.
* Millenia Tower. Structurae.

## Kanpo estekak

* Millenia Tower en Pontiac Land Private Limited
* Datuak: Q888058
* Multimedia: Millenia Tower / Q888058
# Millennium Bridge

Millennium Bridge (euskaraz Milurtekoaren zubia) Erresuma Batuko Londres hiriburuan dagoen oinoezkoentzako zubi bat da. Tamesis ibaia zeharkatzen du. Southwark eta City of London udalerriak lotzen ditu, eta Southwark eta Blackfriars zubien artean kokatzen da.
Bere hegoaldeko ertzean The Globe antzokia, eta Bankside Gallery eta Tate Modern museoak hurbil ditu, iparraldeko ertzean berriz San Paulo katedrala parez-pare du.

## Historia

Zubi honen eraikuntza lanak 1998an hasi ziren, eta 2000ko ekainaren 10an iriki zen.

## Iruditegia

* Pasabidea.
* Aireko ikuspegia.

## Kanpo estekak

* Millennium Bridge zubiari buruzko argibidea. Arup.com (Ingelesez)
* Millennium Bridge zubiari buruzko orrialdea. Structures.de (Ingelesez)
* Datuak: Q44057
* Multimedia: London Millennium Bridge / Q44057
# Millennium Centre

Millennium Centre, Ameriketako Estatu Batuetako Chicago hirian dagoen etxebizitza etxe orratz bat da. Guztira 186 metro eta 59 solairu dauzka eta 2003an amaitu zuten eraikitzen.
Solomon Cordwell Buenz & Associates arkitekto taldeak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa emporis.com webgunean.
* Datuak: Q2342206
* Multimedia: Millennium Centre (Chicago, Illinois) / Q2342206
# Millennium Falcon

Millennium Falcon (euskaraz milurteko belatza esan nahi du) Star Wars film sagaren jatorrizko trilogian agertzen den espazio-ontzi baten izena da. Star Wars III. Atala: Sithen mendekua filman ere agerraldi labur bat egiten du.

## Historia

Millennium Falcon YT-1300 corelliar kargaontzi bat da eta diska zurixka forma du. Zaharra den arren eta egin zaizkion aldaketak egin arren, Han Solok galaxiako espaziontzirik azkarrena dela dio. Argiaren abiadura bost puntutan gainditzeko gai da. Dash Rendarren Outrider izeneko espaziontziaren antzerakoa da.
Jatorrian kontrabandorako erabilia, Aliantza Errebeldera batu zen eta zenbait misio bete zituen, horien artean Lehen eta Bigarren Izar Hiltzaileak eta X-Wing ehizaontziak suntsitzea.

## Ontzia

Lehen begiratu batean Luke Skywalkerren honako hau bezalako iruzkinak eragiten dituen arren, "Txatar mordo bat dirudi" alegia, Millennium Falcon YT-1300 ereduko kargaontzi corelliar bat da, 27 metro inguru neurtzen duena, Corellian Engineering Corporationek eraikia eta Han Solok eta Chewbaccak kontrabandako misio arrakastatsuetarako asko erabili zutena (aurretik ontzi hau Lando Calrissianena izan zen, beste gaizkile bat eta aipaturiko bikotearen laguna, nori Hanek irabazi zion bere ohiko apustuetako batean, sabacc izeneko joko batean).

## Aldaketak

Millennium Falconek aldaketa batzuk jasan ditu, horietakoren batzuk legez kanpokoak, baina horiei esker, Han Soloren ontzi maiteak argiaren abiadura bost puntutan gaindi dezake.
Beste aldaketa batzuk ere baditu bere egituran, adibidez Han Solok Inperioaren base batetik lapurtu zituen eta Gurutzeontzi Estelar batentzako ziren pantaila babesleak.
Hala ere, ontziaren arazoetako bat hainbeste aldaketa izatean hauek oso delikatuak direla da, eta Chewbaccak edo Hanek etengabe konpondu behar izatea, eta behin baino gehiagotan sartzen dituzte nahaspiletan Han eta wookieea. Egia esateko, barneko ordenagailuak berak, hiru androide ezberdinen burmuin elektronikoez osatua dagoena, ontziak etengabe ezin duela hegan egin dio, baina ez da hala, ezta gutxiagorik ere.

## Armak

Armei dagokienez, ontzi honek laser kanoi laukoitzdun dorretxoak, matxarda nagusien artean kokatutako bi laser kanoi nagusi eta bere behealdean ezkutatutako tiroketa automatikoko pertsonaurkako laser bat ditu. Misil jaurtigailuak ere baditu. Beste xehetasun batzuk ere nabarmentzen dira, ontziaren zorupean kokatutako eskanerren aurkako gelatxoa kasu, jatorrian kontrabandorako izan bazen ere, behin baino gehiagotan Aliantza Errebeldeko kideak ezkutatzeko balio izan zuena.

## Izenaren jatorria

Izenaren jatorria paradoxa azalezin bat eta George Lucasek edo filmetako gidoiak planteatu gabekoa da, Star Warsen unibertsoan ez baitago belatzik, ezta gure errealitatean ezagutzen ditugun belatzekin harremanik izan lezakeen antzeko animalirik ere. George Lucasi 1984an eginiko elkarrizketa batean Millennium Falconen izenaren jatorriari buruzko galdera egin zioten eta zuzendariak Next question, please (hurrengo galdera, mesedez) erantzun zuen.

## Kanpo estekak

* Datuak: Q19901
* Multimedia: Millennium Falcon / Q19901
# Menadarva

Menadarva, kornubieraz: Merther Derwa, Ingalaterrako Kornualles konderriko herrixka bat da.

## Kanpo estekak

* Datuak: Q6816387
* Multimedia: Menadarva / Q6816387
# Mena (kraterra)

    Artikulu hau kraterrari buruzkoa da; beste esanahietarako, ikus «Mena».
Mena Merkurioko inpaktuzko krater bat da. 25 kilometroko diametroko zabalera du. Bere izena Nazioarteko Astronomia Elkarteak 1976an jarri zion. Juan de Mena (1923-1985) Gaztelako idazlearen omenez eman zitzaion.

## Erreferentziak

* ↑ https://planetarynames.wr.usgs.gov/Feature/3830
* Datuak: Q6816322
* Multimedia: Mena (Mercurian crater) / Q6816322
# Menades

Menades Frantziako udalerria da, Yonne departamenduan dagoena, Borgoina-Franche-Comté eskualdean. 2013an 58 biztanle zituen.

## Demografia
### Biztanleria

2007an Menades udalerrian erroldatutako biztanleak 58 ziren. Familiak 28 ziren, horien artean 14 pertsona bakarrekoak ziren (9 bakarrik bizi ziren gizonak eta 5 bakarrik bizi ziren emakumeak), 5 seme-alabarik gabeko familiak ziren eta 9 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 41 etxebizitza zeuden, 26 familiaren etxebizitza nagusia ziren, 8 bigarren erresidentzia ziren eta 8 hutsik zeuden. 40 etxeak ziren eta 1apartamentu bat zen. 26 etxebizitza nagusietatik 21 bere jabearen bizilekua ziren, 4 alokairuan okupaturik zeuden eta 1 doan lagata zegoen; 2 etxek bi gela zituzten, 6 etxek hiru zituzten, 6 etxek lau zituzten eta 12 etxek bost zituzten. 24 etxek euren parking plaza propioa zuten azpian. 12 etxetan ibilgailu bat zegoen eta 11 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Menades udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 0 |
| 4 | 75-79 | 4 |
| 4 | 70-74 | 0 |
| 0 | 65-69 | 4 |
| 4 | 60-64 | 0 |
| 0 | 55-59 | 0 |
| 4 | 50-54 | 0 |
| 4 | 45-49 | 4 |
| 4 | 40-44 | 0 |
| 0 | 35-39 | 4 |
| 4 | 30-34 | 8 |
| 0 | 25-29 | 0 |
| 4 | 20-24 | 0 |
| 0 | 15-19 | 0 |
| 0 | 10-14 | 8 |
| 8 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 36 ziren, horien artean 26 aktiboak ziren eta 10 inaktiboak ziren. 26 pertsona aktiboetatik 25 lanean zeuden (12 gizon eta 13 emakume) eta 1 langabezian (1 gizon). 10 pertsona inaktiboetatik 4 erretiraturik zeuden eta 6 ikasten zeuden.

### Ekonomia jarduerak

2007an herrian zegoen saltoki bakarra «beste zerbitzu jarduera batzuk» multzoan sailkatutako enpresa batena zen.
2009an norbanakoentzat zegoen zerbitzu bakarra ile apaindegia zen.
2000. urtean Menades udalerrian 7 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q129886
* Multimedia: Menades / Q129886
# Menagarai-Beotegi

Menagarai-Beotegi Aiarako kontzeju bat da. Kontzejuko herriburua Menagarai da.

## Historia

1976an sortu zuten Menagarai eta Beotegi herriak batuz. Hasieran Menagari izena eman zioten eta herriburua ezarri zuten.

## Erreferentziak

* ↑ Euskaltzaindiaren erabakia
* ↑ Real Decreto 2926/1976, de 26 de noviembre, por el que se aprueba la fusión de las Entidades Locales Menores de Menagaray y Beotegui, pertenecientes al Municipio de Ayala (Alava)

## Kanpo estekak

* (Gaztelaniaz) Aiarako udalaren webgunea
* Datuak: Q5956444
* Multimedia: Menagarai-Beotegi / Q5956444
# Mena kalearen 11. eta 17. zenbakietako eraikina

Mena kalearen 9. eta 17. zenbakietako eraikina Bizkaiko Bilbo hiriburuan dagoen etxebizitza eraikin bat da.

## Kokalekua

Zabala auzoan dago, Mena kalearen 9. eta 17. zenbakietan, eta Zabalburuko geltokiaren alboan.

## Historia

1995-1998 artean Joseba Fernández Beldarrain eta Enrique Muga arkitektoek proiektatu eta eraiki zuten.

## Kanpo estekak

* Mena kalearen 11. eta 17. zenbakietako eraikina. Bilbaoarquitectura.com (Gaztelaniaz)
* Datuak: Q25476585
# Menace II Society

Menace II Society 1993ko Hughes anaiak estatubatuar zinema zuzendarien filma da.

## Argumentua

Oharra: Atal honek istorio osoa edo amaiera argitzen du.
Caine Lawson gazte afro-amerikarrak indarkeriaz betetako bizimodua darama etxebizitza babestuak dituen Watts barrutian; Los Angelesko inguru arriskutsuenetako batean, hain justu.

## Aktoreak

* Tyrin Turner – Kaydee "Caine" Lawson
** Brandon Hammond – 5 urteko Caine
* Jada Pinkett – Ronnie
* Larenz Tate – Kevin "O-Dog" Anderson
* Samuel L. Jackson – Tat Lawson
* MC Eiht – A-Wax
* Glenn Plummer – James "Pernell" Richards
* Clifton Powell – Chauncy
* Marilyn Coleman – Mrs. Lawson
* Arnold Johnson – Thomas Lawson
* Pooh-Man – Doc
* Julian Roy Doster – Anthony
* Too Short – Lew-Loc
* Khandi Alexander – Karen Lawson
* Vonte Sweet – Sharif Butler
* Ryan Williams – Stacy
* Bill Duke – Detektibe
* Dwayne L. Barnes – Basehead
* Charles S. Dutton – Mr. Butler
* Martin Davis – biktima
* Garen Holoman – Junior
* Saafir – Harold Lawson
* Cynthia Calhoun – Jackee
* Erin Leshawn Wiley – Ilena
* Samuel Monroe Jr. – Ilenaren lehengusua
* Clifton Collins, Jr. – Vato #2

## Erreferentziak

* ↑ www.sansebastianfestival.com

## Kanpo estekak

* Datuak: Q1542944
# Menadiona

Menadiona edo K$_3$ bitamina K bitaminaren forma aktiboetako bat da. Besteak filokinona (K$_1$) eta menakinona (K$_2$) dira. Menadiona izeneko K3 bitamina da artifizialki sintetizatutako bakarra, eta gehigarri gisa erabiltzen da mantenugai horren urritasuna diagnostikatzen denean. C$_6$H$_4$(CO)$_2$C$_2$H(CH$_3$) formula du.

## Erreferentziak

* ↑ «K bitamina hezurretarako» Consumer 2008-1-7.

## Kanpo estekak

* Datuak: Q192471
* Multimedia: Menadione / Q192471
# Menade

Greziar mitologian, Menadeak izaki jainkotiar femeninoak dira, Dioniso jainkoarekin oso estuki lotuak (Bako erromatarrentzat), Trazia eta Frigian jatorria izango zuen jainkoa. Lehen menadeak, Dionisoren hazkuntzaz arduratu ziren lamiak izan ziren, eta, beranduago, jainkoak berak bereganatu zituenak, nork erotasun mistiko bat inspiratu zien. Honek, Bakante edo Basarideen kontrako egiten ditu, menadeak imitatzen zituzten emakume hilkorrak, Dionisoren gurtza orgiastikoa egiten zutenak. Ez dago, ordea, erabateko adostasunik zentzu hauei dagokienez. Iturri askotan, Menadeak eta Bakanteak sinonimoak dira, Bakante bezala, Menadearen bertsio latindarra ulertzen delarik.
Literalki, Menadeak, "eldarniatzen direnak" bezala itzul daiteke. Emakume basati, eta bizitza modu kaltegarridun bezala ezagutzen ziren, eurekin arrazoitzea erabat ezinezkoa zelarik. Esaten zenez, talde errebelde edo Thiasoietan ibiltzen ziren noraezean, mendietako magaletatik. Ardoaren, misterioaren eta toxikazioaren jainko zen Dionisoren misterioek extasiraino eramaten zituen. Euren buruei, bortizkeria, odol isuri, sexu, autotoxikazio eta gorputzadar ebaketa maila handiak baimentzen zieten. Margolanetan, sarri, mahatsondo hostoz eginiko koroez irudikatzen dira, oreinkume larruz jantziak, Thirsusa eramanez, hagatxo bat, muturrean pinaburu bat zuena eta huntz edo mahatsondo hostoez apaindua, eta dantza eginez, euren lehen izaera ateraz. Uste denez, euren extasietan, esparagmos delakoa egiten zuten, euren biktimak zatietan zarrastatzea, honen ondoren, biktimen haragia gordinik jaten zutelarik (omofagia).
Orfeorenheriotzaren istorio mitikoan, Menadeek Orfeo zatitzen dute, honek, Dionisoren gurtzari ezezkoa emanez Apoloren gurtzaren mesedetan, eguzkiarekin identifikatua. Beste iturri batzuen arabera, euren misoginiagatik irainduak egiten dute, homosexualitateagatik aldatua dena. Antzerako moduan, Euripidesen Bakanteak izeneko liburuan, menadeek Penteo errege tebastarra zatitzen dute, honek, Bakoren gurtza debekatzeagatik eta honen jainkotasuna ukatzeagatik, Bako, gainera, bere lehengusua zelarik.
Hainbat idazlek (Nietzsche Tragediaren Sorreran eta Julio Cortazar Menadeak liburuan horien artean), Orfeoren heriotzaren mitoan, Apoloren eta Dionisoren printzipioen artean dagoen norgehiagoka iraunkorra ikusten dute, lasaitasuna eta orgiaren artekoa, arrazionaltasun eta senen artekoa, Orfeo bera, lira, medikuntza eta beste arte batzuen asmatzailea dena, bere buruaren suntsipena eragiten duena delarik, berak askaturiko natura indarren esku.

## Kanpo estekak

* (Gaztelaniaz) Menadeak. Julio Cortazarren ipuina
* Datuak: Q209599
* Multimedia: Maenads / Q209599
# Mimetebulea

Mimetebulea Crambidae familiako tximeleta genero bat da. Bere espezie tipoa Mimetebulea arctialis da.

## Espezieak

| Espeziea | Irudia | Egoera |
| Mimetebulea arctialis | | daturik gabe |

## Kanpo estekak

* Datuak: Q6862077
* Espezieak: Mimetebulea
# Mimetismo antigeniko

Immunologian, mimetismo antigenikoa edo mimetismo molekularra mikrobio edo substantzia baten antigenoak eta gure gorputzeko antigenoak oso antzekoak direnean gertatzen da. Horren ondorioz, immunitate-sistemaren elementu batzuk (T edo B linfozitoak, adibidez) aktibatzen dira eta erreaktibotasun gurutzatuaren bidez gure gorputzeko antigenoei ere eraso egiten diete, gure ehunak edo organoak kaltetuz. Ondorioz, autoimmunitatea eta gaixotasun autoimmuneak azaldu daitezke.
Mimetismo antigenikoa, beraz, autoimmunitatearen atzean egon daiteke, baina ez da horren arrazoi bakarra. Gaur egun gaixotasun autoimmuneen jatorrian alderdi asko kontuan hartu behar direla uste baitute adituek.
Mikrobio batzuek mimetismo antigenikoa erabiltzen dute estrategia gisa immunitate-sistemaren erasoa ez pairatzeko. Euren antigenoak aldatuz eta gorputzaren antzeko antigenoak edukiz immunitate-sistemak sarritan ez die erasotzen, normalean gure defentsa organikoek ez baitute jarduten organismoaren berezko antigenoen edo molekulen aurka. Gaixotasun autoimmuneen kasuan, aldiz, B edo T linfozitoek mikrobioaren eta gorputzaren antigenoei, biei, eraso egiten diete.
Hiru asaldura autoimmunek, gutxienez, zuzeneko harremana dute mimetismo antigenikoarekin:
Ikerlari batzuek mimetismo antigenikoaren mekanismoa ere proposatu dute miastenia gravisen jatorria azaltzeko. Haien ustez, herpes sinplearen birusa izan liteke erreaktibotasun gurutzatua piztuko lukeen eragilea.
1. motako diabetesa eta artritis erreumatoidearen jatorria mimetismo molekularrarekin ere lotu dituzte zientzialari batzuek. Beste hainbeste gertatuko litzateke beste patologia autoimmune batekin, espondilitis ankilosatzailearekin, hain zuzen ere .
Hainbat kasutan autoimmunitatearen ondorio gaiztoak mikrobio eragilearen aurkako txertoak erabiliz ekidin daitezke, partekatutako antigenoarekiko tolerantzia sortzen baita bide horren bitartez.

## Erreferentziak

* ↑ Karlsen, A.E.; Dyrberg, T. (1998). "Molecular mimicry between non-self, modified self and self in autoimmunity". Seminars in Immunology. 10 (1): 25–34.
* ↑ P. S. Moore et al.: Molecular mimicry of human cytokine and cytokine response pathway genes by KSHV. In: Science (1996) 274(5293): S. 1739–1744
* ↑ Forbes, B., Sahm, D. eta Weissfeld, A: Diagnóstico microbiológico, Ed. médica Panamericana (2002), 625 orr. ISBN: 950-06-0796-4
* ↑ Schwimmbeck, P.L., Dyrberg, T., Drachman, D.B. and Oldstone, M.B.A. (1989) Molecular mimicry and myasthenia gravis. An autoantigenic site of the acetylcholine receptor alpha-subunit that has biologic activity and reacts immunochemically with herpes simplex virus Journal of Clinical Investigation. 84 (4): 1174–1180
* ↑ Mimetismo molecular y su importancia en las enfermedades autoinmunes Eugenia Reboll, 2013-27-10ean
* ↑ Rashid, T; Ebringer, A (2007-06): "Ankylosing spondylitis is linked to Klebsiella; the evidence". Clinical Rheumatology 26(3): 858-864
* ↑ Barnett, L.A.; Fujinami, R.S. (1992). "Molecular mimicry: a mechanism for autoimmunity". FASEB J. 6 (3): 840–844.

## Kanpo estekak

* Datuak: Q963278
# Mimcochylis

Mimcochylis Tortricidae familiako tximeleta genero bat da. Bere espezie tipoa Mimcochylis planola da.

## Espezieak

| Espeziea | Egoera |
| Mimcochylis ochroplasta | daturik gabe |
| Mimcochylis plagiusa | daturik gabe |
| Mimcochylis planola | daturik gabe |
| Mimcochylis plasmodia | daturik gabe |

## Kanpo estekak

* Datuak: Q6862024
* Espezieak: Mimcochylis